Ибраһим Гафуров (1937)

Бу үзбәк язучысы турында мәкалә, Камал театры актеры турында биредән укыгыз

Ибраһим Гафуров, Ибраһим Усман улы Гафуров  (, 1937 елның 27 декабре, ССРБ, Үзбәкстан ССР, Ташкент) — язучы, тәрҗемәче, әдәби тәнкыйтьче, педагог, сәясәтче. Үзбәкстанның атказанган сәнгать эшлеклесе (2017). Фирка рәисе (1996 елдан). Филология фәннәре кандидаты (1973).

 Тәрҗемәи хәле 
1937 елның 27 декабрендә Ташкентта хезмәткәр гаиләсендә туган. Урта мәктәп, Ташкент дәүләт университетының (1960 елга кадәр Урта Азия дәүләт университеты,  хәзерге Үзбәкстан милли университеты) филология факультетын (1961) тәмамлаган.

1961—1982 елларда Үзбәкстан ССР дәүләт сәнгать нәшриятында кече мөхәррир, мөхәрририят мөдире, баш мөхәррир урынбасары булып эшли. Классик әдәбият, фольклор, әдәбият белеме, сәнгать буенча, тәрҗемә әсәрләр, күптомлыклар бастыруга зур өлеш кертә.

1982—1995 елларда «Oʻzbekiston adabiyot va sanʻati» (Үзбәкстан әдәбияты һәм сәнгате) газетасының баш мөхәррире булып эшли.

1995 елда Milliy tiklanish (Милли яңарыш) демократик фиркасен булдыру инициаторы була. Фирка рәисе (1996 елдан), «Milliy tiklanish» газетасының баш мөхәрриреГафуров Ибрагим Усманович. centrasia.org.

2000 елның гыйнварында узган Үзбәкстан президентын сайлауларында кандидатурасын куя. Сайлаучыларның 1 % тавышын җыя алмау сәбәпле, теркәү уза алмый.

Үзбәкстан милли университетында чит телләр факультетында эшли.

 Иҗаты 
Беренче хикәяләре, мәкаләләре 1957 елда басыла башлый. 1980—2000 елларда үзенең әсәрләрендә бәйсезлек, мәдәният, рухият, ирек һәм кеше аңының яңа карашын формалаштыру турында яза. Дөнья әдәбиятына, аның милли үзбәк әдәбиятын баетып, зур өлеш кертә. Тәрҗемә белән шөгыльләнә.  Документаль фильмнарга сценарийлар яза («Гафур Голәм», «Зөлфия», «Максуд Шайхзода», «Боборахим Машраб»). Телевидениедә «Тафаккур ёлқинлари» тапшыруларын алып бара.

 Китаплары 

 Җәмәгать эшчәнлеге 
1996—2005 елларда II чакырылыш Үзбәкстан парламенты () депутаты. Парламентта Milliy tiklanish (Милли яңарыш) фиркасе фракциясе җитәкчесе, парламентның матбугат һәм мәгълүмат комитеты рәисе урынбасары.

 Бүләкләре, мактаулы исемнәре 
 1977 — Үзбәкстан комсомолы премиясе 
 1987 — Үзбәкстан ССР Дәүләт бүләге — «Oʻttiz yil izhori» китабы  (T: Adabiyot va sanʼat nashriyoti, 1987) өчен»
 1995 — «Дустлик» ордены
 2007 — «Мехнат шухрати» ордены
 2017 — Үзбәкстанның атказанган сәнгать эшлеклесе

 Сылтамалар 
   Ибрагим Гафуров. arboblar.uz
 Гафуров Ибрагим Усманович. centrasia.org
 Үзбәкчә Википедия мәкаләсе

 Искәрмәләр 

Төркем:Үзбәкстан язучылары
Төркем:Үзбәкстан сәясәтчеләре
Төркем:Филология фәннәре кандидатлары
Төркем:Үзбәкстанның атказанган сәнгать эшлеклеләре
Төркем:«Дустлик» ордены кавалерлары
Төркем:«Мехнат шухрати» ордены кавалерлары
Төркем:Ташкәнт Урта Азия университетын тәмамлаучылар